Diari Oficial de la Generalitat Valenciana


Sumari del DOGV 1540, del 13-05-1991 (1991/821074)

ORDRE de 15 d'abril de 1991, de la Conselleria d'Economia i Hisenda, per la qual des plega el Decret 23/1991, de 4 de febrer, pel qual es dicten normes per la concessió de subvencions a empreses que complementen els incentius regionals concedits pel Ministeri d'Economia i Hisenda.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/15/(3)/dof/vci/html**

### Dades del document

Número de DOGV
:   1540

Data del DOGV
:   13-05-1991

Secció del DOGV
:   DISPOSICIONS GENERALS

Número del document
:   1991/821074


Data del document
:   15-04-1991

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 15 d'abril de 1991, de la Conselleria d'Economia i Hisenda, per la qual es desplega el Decret 23/1991, del 4 de febrer, pel qual es dicten normes per a la concessió de subvencions a empreses que complementen els incentius regionals concedits pel Ministeri d'Economia i Hisenda.  
Mitjançant el Decret 23/1991, del 4 de febrer, el Consell de la Generalitat Valenciana regulà la concessió de subvencions a empreses que complementen els incentius regionals concedits pel Ministeri d'Economia i Hisenda, i a hores d'ara s'han de desplegar i concretar els aspectes assenyalats en el decret o que facen efectiva l?execució del que s'hi disposa  
Per això, fent ús de la facultat mantinguda en la disposició final primera del Decret 23/1991, del 4 de febrer,  
ORDENE:  
Primer  
Procediment de concessió dels incentius regionals:  
1. El Conseller d'Economia i Hisenda podrà concedir incentius regionals a aquells projectes d'inversió que complesquen els requisits exigits pel RD 883/1989, del 14 de juliol, quan calga completar la quantia de la subvenció concedida pel Ministeri d'Economia i Hisenda per a aconseguir l?objectiu perseguit.  
2. La concessió dels incentius a cada projecte es realitzarà a proposta de la Direcció General d'Economia i Política Financera.  
3. L'import màxim d'incentius regionals que podrà concedir-se, expressat en termes de percentatge de subvenció sobre la inversió aprovada, serà tal que, acumulat al concedit pel Ministeri d'Economia i Hisenda, resulte igual al percentatge obtingut per la Generalitat Valenciana en aplicar els criteris de baremació de projectes establerts pel Consell Rector d'Incentius Regionals.  
4. La Direcció General d'Economia i Política Financera notificarà als interessats la concessió dels incentius, els quals hauran de manifestar-ne l'acceptació en un termini màxim de quinze dies hàbils davant aquesta. Si una vegada transcorregut aquest termini no ho han efectuat quedarà sense efecte la concessió.  
5. L'acceptació dels beneficiaris suposarà l?obligació de l?interessat de complir les condicions assenyalades en la concessió i de totes aquelles que es deriven del que disposa la normativa vigent.  
Segon. Liquidació de les subvencions  
1. Les sol·licituds de cobrament de les subvencions s'ajustaran al model que establesca la Direcció General d'Economia i Política Financera. La documentació per a la justificació de les inversions efectivament realitzades, i el compliment de les condicions que s'hagen imposat, serà la presentada per a la liquidació de la subvenció concedida pel Ministeri d'Economia i Hisenda. Les garanties aportades seran en aquest cas a favor de la Generalitat Valenciana.  
2. Els requisits i les condicions exigides per a la liquidació i pagament de les subvencions, i per a l?execució, el control i la inspecció dels projectes són les establertes en el Reial Decret 1535/1987 i en l?Ordre del Ministeri d'Economia i Hisenda del 17 de gener de 1989, per la qual es dicten normes complementàries per a la tramitació i la gestió dels incentius econòmics regionals, a excepció de l'apartat quart, punt 6.a) de l?Ordre del 17 de gener de 1989. En aquest cas les liquidacions de pagaments parcials podran ser inferiors a 5.000.000 de pessetes.  
D'acord amb l'art. 60 de la Llei 4/1984, de la Hisenda Pública, l?empresa beneficiària podrà ser objecte de control financer per la intervenció general en relació amb la subvenció concedida.  
DISPOSICIO FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 15 d'abril de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI